വിഎസ് അച്യുതാനന്ദന് ഇന്ന് തൊണ്ണൂറ്റിയെട്ടാം ജന്മദിനം തിരുവനന്തപുരം : കേരളത്തിലെ പ്രമുഖ ഇടതുപക്ഷ രാഷ്ടീയ നേതാവും, മുന് മുഖ്യമന്ത്രിയും ഇന്ത്യന് സ്വാതന്ത്രസമര പോരാളിയും ആയ വേലിക്കകത്ത് ശങ്കരന് അച്യുതാനന്ദന് അഥവാ വി.എസ്.അച്യുതാനന്ദന് ഇന്ന് തൊണ്ണൂറ്റിയെട്ട് വയസ്.വര്ഷങ്ങളായി പൊതു രാഷ്ട്രീയ രംഗത്ത് നിന്നും അവധി എടുത്ത വിഎസ് അച്യുതാനന്ദന് ഇപ്പോള് തിരുവനന്തപുരത്തെ വേലിക്കകത്ത് വീട്ടില് വിശ്രമ ജീവിതത്തിലാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം 1923 ഒക്ടോബര് 20, പുന്നപ്രയില് ജനിച്ച അദ്ദേഹം കേരളത്തിലെ ഇരുപതാമത്തെ മുഖ്യമന്ത്രിയായിരുന്നു.തിരുവനന്തപുരത്ത് 2019 ഒക്ടോബറില് പുന്നപ്ര വയലാര് രക്തസാക്ഷിത്വ ദിനാചരണത്തിന് ശേഷം മടങ്ങിയെത്തിയ വിഎസ് ആശുപത്രിയില് പ്രവേശിപ്പിക്കപ്പെട്ടു. പൂര്ണ്ണ വിശ്രമം ആണ് തുടര്ന്ന അദ്ദേഹത്തിന് ഡോക്ടര്മാര് നിര്ദേശിച്ചു. അതിനാല് കഴിഞ്ഞ രണ്ട് വര്ഷമായി അദ്ദേഹം വേലിക്കകത്ത് വീട്ടില് വിശ്രമ ജീവിതത്തിലാണ്. ഭരണപരിഷ്കാര കമ്മീഷന് അധ്യക്ഷനായിരുന്നു കഴിഞ്ഞ എല്ഡിഎഫ് ഗവണ്മെന്റിന്റെ കാലത്ത് അദ്ദേഹം. 2021 ജനുവരിയില് അദ്ദേഹം അത് ഒഴിഞ്ഞിരുന്നു. ഇപ്പോള് കൂടുതല് സന്ദര്ശകരെ കോവിഡ് നിയന്ത്രണങ്ങള് ഉള്ളതിനാല് അനുവദിക്കാറില്ല. വിഎസിന്റെ പിറന്നാള് ലളിതമായ ചടങ്ങുകളോടെ കുടുംബാഗങ്ങള് ആഘോഷിക്കും. കേരളത്തിലെ ജീവിച്ചിരിക്കുന്ന ഏറ്റവും ജനസമ്മതിയുള്ള നേതാവാണ് അദ്ദേഹം. ജനകീയ പ്രശ്നങ്ങളിലും പൊതു താല്പര്യമുള്ള വിഷയങ്ങളിലും നിര്ഭയം പ്രതികരിക്കുന്ന അച്യുതാനന്ദന് ഒരു ബഹുജനനേതാവിന്റെ പ്രതിച്ഛായ ആര്ജിക്കുവാന് കഴിഞ്ഞിട്ടുണ്ട്. മതികെട്ടാനിലെ ഭൂമി കൈയേറ്റം, പ്ലാച്ചിമടയിലെ കുടിവെള്ള പ്രശ്നം, മറയൂരിലെ ചന്ദനക്കൊള്ള തുടങ്ങിയ ജനകീയ പ്രശ്നങ്ങള് ബഹുജന ശ്രദ്ധയില് കൊണ്ടുവരുന്നതില് അച്യുതാനന്ദന് നിര്ണ്ണായക പങ്ക് വഹിച്ചിട്ടുണ്ട്. മാധ്യമ പ്രവര്ത്തകനായ പി കെ പ്രകാശ് എഴുതിയ സമരം തന്നെ ജീവിതം ആണ് വി എസ് അച്യുതാനന്ദന്റെ ആത്മകഥ. Also read വി.എസ്. അച്യുതാനന്ദന് നാളെ 98ാം ജന്മദിനം മലയാളത്തിന്റെ പ്രിയ താരം പൃഥ്വിരാജ് സുകുമാരന് ഇന്ന് പിറന്നാള് സൗബിന് ഷാഹിറിന് പിറന്നാള് സമ്മാനം: പറവയിലെ ക്ലൈമാക്സ് രംഗം റീക്രിയേറ്റ് ചെയ്ത് യുവാക്കള് 2005 ലെ മാധ്യമം വാര്ഷിക പതിപ്പിലാണ് അച്യുതാനന്ദന്റെ ആത്മകഥ പ്രസിദ്ധീകരിച്ചത്. 2006ലെ പൊതു തെരഞ്ഞെടുപ്പില് ഇടതുപക്ഷമുന്നണിയെ അധികാരത്തിലെത്തിക്കുന്നതില്, പ്രതിപക്ഷ നേതാവെന്ന നിലയിലുള്ള അച്യുതാനന്ദന്റെ 5 വര്ഷക്കാലത്തെ തിളക്കമാര്ന്ന പ്രവര്ത്തനം പ്രയോജനപ്പെട്ടിട്ടുണ്ട്.